Raffiapalmer

se egen seksjon

**Raffiapalmer** (*Raphia*) er ei slekt med palmer som hovedsakelig er utbredt i tropisk Afrika.

De er svært kraftige planter. Noen er treformede, mens andre mangler stamme. Bladene er fjærflikete og svært store. De er sambu med adskilte hann- og hunnblomster på samme plante. Frukten er stor, avlang og inneholder ett frø.

Raffiapalmer vokser som regel i sumpområder. De er utbredt i Afrika sør for Sahara, og én art finnes både i Mellom- og Sør-Amerika og i Vest-Afrika. En av de afrikanske artene finnes også på Madagaskar, men den kan være innført dit av mennesker.

Flere av artene har stor økonomisk betydning. Raffia er plantefiber som fremstilles ved å rive av de ytre lagene på unge småblad. Den brukes til en rekke formål, blant annet kurver og hyssing. Bladslirene til *[[Raphia hookeri]]* kan brukes som piassava. Bladstilken brukes som erstatning for bambus i møbler og husbygging, og småbladene brukes til taktekking. Palmevin lages av saft som en får ved å tappe stammen. Fruktene av noen arter kan brukes til å fremstille matolje, og fruktene brukes også til å forgifte fisk.

## Arter
* *[[Raphia africana]]* Otedoh – sørøstlige Nigeria, Kamerun
* *[[Raphia australis]]* Oberm. & Strey – sørlige Mosambik, Sør-Afrika
* *[[Raphia diasticha]]* Burret – vestlige og vestlig-sentrale deler av tropisk Afrika
* *[[Raphia farinifera]]* (Gaertn.) Hyl. – tropisk Afrika, Madagaskar
* *[[Raphia gabonica]]* S.Mogue, Sonké & Couvreur – Gabon
* *[[Raphia gentiliana]]* De Wild. – Den sentralafrikanske republikk, nord og øst i Den demokratiske republikken Kongo
* *[[Raphia hookeri]]* G.Mann & H.Wendl. – vestlige og vestlig-sentrale deler av tropisk Afrika til Angola
* *[[Raphia laurentii]]* De Wild. – fra sør i Den sentralafrikanske republikk til Angola
* *[[Raphia longiflora]]* G.Mann & H.Wendl. – fra sør i Nigeria til vest i Den demokratiske republikken Kongo
* *[[Raphia mannii]]* Becc. – sør i Nigeria, Bioko
* *[[Raphia matombe]]* De Wild. – Cabinda, sør i Den demokratiske republikken Kongo
* *[[Raphia monbuttorum]]* Drude – fra sør i Nigeria til vest i Den sentralafrikanske republikk og Sør-Sudan
* *[[Raphia palma-pinus]]* (Gaertn.) Hutch. – vest i tropisk Afrika
* *[[Raphia regalis]]* Becc. – sørlige Nigeria til Angola
* *[[Raphia rostrata]]* Burret – vestlig-sentrale deler av tropisk Afrika
* *[[Raphia ruwenzorica]]* Otedoh – øst i Den demokratiske republikken Kongo, Rwanda, Burundi
* *[[Raphia sese]]* De Wild. – Den demokratiske republikken Kongo
* *[[Raphia sudanica]]* A.Chev. – vest i tropisk Afrika til Republikken Kongo
* *[[Raphia taedigera]]* (Mart.) Mart. – Costa Rica, Nicaragua, Panama, Colombia, amazonasmunningen i Brasil, Kamerun, Nigeria
* *[[Raphia textilis]]* Welw. –  vestlig-sentrale deler av tropisk Afrika til Angola
* *[[Raphia vinifera]]* P.Beauv. – Nigeria til Sør-Sudan
* *[[Raphia zamiana]]* S.Mogue, Sonké & Couvreur – sørvestlige Kamerun, vestlige Gabon

## Galleri

Raphia australis 2 (14864268202).jpg|*Raphia australis* med en enorm blomsterstand, se mannen nede til høyre
Raphia taedigera 0zz.jpg|Blad hos *Raphia taedigera*
Raphia farinifera00.jpg|Frukt hos *Raphia farinifera*
Raffia fibers.jpg|Raffia
PendeMunganji.jpg|Raffiadrakt brukt av tradisjonelle dansere i Den demokratiske republikken Kongo
Vin de raphia au Cameroun 01.jpg|Raffiavin i Kamerun


## Litteratur
* 

## Eksterne lenker
*